|  |  |  |  |  |  |
| --- | --- | --- | --- | --- | --- |
| **Kráľovské Uhorsko*Königliches UngarnKirályi Magyarország***

|  |  |  |
| --- | --- | --- |
| ← Uhorsko | **1541 – 1686** | Uhorsko → |

|  |  |
| --- | --- |
| Vlajka štátuvlajka | Štátny znakznak |

 |
| **Motto:** *Regnum Mariae Patrona Hungariae* |
| **Geografia** |
| Hlavné mesto | Bratislava |
| **Obyvateľstvo** |
| Národnostné zloženie | Slováci, Nemci, Chorváti, Maďari, Rumuni, Rusíni, Srbi, Slovinci |
| Jazyky | latinčina, nemčina, slovenčina, chorvátčina, maďarčina, rumunčina, rusínčina, srbčina, slovinčina |
| Náboženstvo | rímskokatolícka cirkev, kalvinizmus, luteranizmus, pravoslávie, unitárstvo, judaizmus |
| **Štátny útvar** |
| Štátne zriadenie | absolutistická monarchia |
| Materský štát |  Habsburská monarchia |
| Vznik | 1541 |
| Zánik | 1686 |
| 

|  |  |  |  |  |  |
| --- | --- | --- | --- | --- | --- |
| **Predchádzajúce štáty:**

|  |  |
| --- | --- |
| Uhorsko | Uhorsko |

 | **Nástupnícke štáty:**

|  |  |
| --- | --- |
| Uhorsko | Uhorsko |

 |

 |

**Kráľovské Uhorsko** (nem. *Königliches Ungarn*; maď. *Királyi Magyarország*) bol oficiálny názov pre územie, ktoré zostalo z bývalého územia Uhorska po dobytí dnešného Maďarska Osmanskými Turkami (dobytie sa uskutočnilo v rokoch 1536 – 1541). Názov sa postupne prestal používať koncom 17. storočia po znovudobytí bývalého územia Uhorska a znova sa začal používať názov Uhorsko/Uhorské kráľovstvo.

Kráľovskému Uhorsku zodpovedalo dnešné Slovensko (bez menších osmanských území na juhu stredného Slovenska), Burgenland, západné Chorvátsko, a priľahlé časti severozápadného a severovýchodného Maďarska, dnešnej Zakarpatskej oblasti Ukrajiny a dnešného Rumunska. V dôsledku neustálych vojen s Osmanskou ríšou sa hranice neustále rôzne posúvali. 

Z ostatných bývalých území Uhorska väčšina dnešného Maďarska a ostatné územia na juhu boli v čase existencie Kráľovského Uhorska priamou súčasťou Osmanskej ríše (ejálet, Budínsky pašalík) a v Sedmohradsku vznikol formálne nezávislý štát, ktorý bol v skutočnosti vazalom Osmanskej ríše.

Mapa Kr. Uhorska k roku 1572. (Poznámky: 1. Mapa je nepresná, 2. V nasledujúcich desaťročiach územie Kráľovského Uhorska často vyzeralo inak, predovšetkým nezahŕňalo územia v dnešnej Ukrajine, Rumunsku a severovýchodnom Maďarsku. ) 
Kráľovské Uhorsko bolo formálne neprerušeným pokračovateľom Uhorska, ale de facto išlo o provinciu habsburskej monarchie, teda Rakúska (Habsburgovci sa na uhorský trón dostali práve v čase vzniku Kráľovského Uhorska). Hlavné mesto bola Bratislava. Všetky podstatné udalosti, napríklad protihabsburské stavovské povstania, sa odohrávali na území Slovenska, ktoré tvorilo jeho jadro. 

Kráľovské Uhorsko bolo vojensko-správne rozdelené na hlavné kapitanáty a územie chorvátsko-slavónskeho bána, pozri hlavný kapitanát (Kráľovské Uhorsko) a bán. Popri nich existovali tradičné stolice (župy), pozri stolica (územie).

Neformálne sa rozdeľovalo na Horné Uhorsko (zhodné s územím kompetenčne spadajúcim pod Hornouhorský hlavný kapitanát a Spišskú komoru) a od 60. rokov 16. storočia Dolné Uhorsko (ostatné územie neobsadené Turkami, okrem Chorvátska a Slavónska)

Literatúra
----------

* *Dejiny Slovenska*. Ed. Samuel Cambel. Vyd. 1. Zväzok II : (1526 – 1848). Bratislava : Veda, 1987. 856 s. S. 26 – 27.

Referencie
----------

1. ↑  KRŠÁK, Pavol. *Ottov historický atlas Slovensko*. 1. vyd. Praha : Ottovo nakladatelství, 2009. 559 s. ISBN 978-80-7360-834-7. S. 196-214.
2. ↑  FODOR, Pál; DÁVID, Géza. *Ottomans, Hungarians, and Habsburgs in Central Europe (The Military Confines in the Era of Ottoman Conquest)*. [s.l.] : BRILL, 2000. 335 s. ISBN 978-90-04-11907-9.

Iné projekty
------------

Commons
* Spolupracuj na Commons Commons ponúka multimediálne súbory na tému **Kráľovské Uhorsko**